《凌季行鸿胪索赋清懒诗》
明代·程敏政

不受黄尘点赐袍，朝回长卧日华高。客疏幸免逢迎礼，官冷那知案牍劳。

胜地春风閒谢屐，异乡秋雨涩并刀。等閒却有难忘处，瀹茗催诗夜续膏。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。